Brandon & Demi se snoesige verlowings fotosessie - Mooi Troues
Ons deel met opwinding hierdie mooi snoesige verlowings fotosessie van Brandon en Demi. Hierdie paartjie se estetiese mooi beplande fotosessie bied tonne inspirasie vir paartjies wat beplan om hul verlowings fotosessies te doen by die huis.
Brandon en Demi moes vinnig aan 'n plan-B dink vir hul fotosessie toe die Kaap se weer hulle binnehuis gedwing het. Hulle het inspirasie foto's versamel op Pinterest en 'n pragtige Air B&B gehuur vir hul fotosessie avontuur. Die fotograaf se styl het perfek gewerk vir die gevoel wat hulle wou hê. Die fotosessie vertoon 'n warm kleurskema wat so mooi werk by die gemaklike en snoesige atmosfeer.
Hierdie paartjie gaan hul foto's gebruik vir hul trou uitnodigings en trou webtuiste. Hulle beplan 'n troue wat ook 'n neutrale kleurskema gaan hê, dus pas hierdie foto's ook perfek in as 'n voorsmakie van hul troudag. Hulle wens is dat hul gaste ook net so gemaklik sal wees en saam sal kuier by hulle bruilofsfees.
Rol af om meer te sien van Brandon en Demi se snoesige verlowings fotosessie.
Ons eerste ontmoeting was Januarie 2014 by Vensters in Stellenbosch. Ek was my eerste jaar by CPUT en hy sy finale jaar by UWK. Ons het vir 2 jaar voor die ontmoeting, alreeds aan en af op BBM geklets! Ons het na ons eerste ontmoeting gereeld as vriende gekuier, mekaar beter leer ken en hy het my toe 18 April 2014, gevra om te kys. Dit was die lekkerste gevoel!
Ons het op vele vele avonture gegaan gedurende ons jare saam. Eerste huisdanse, eerste tatoeëermerke, eerste kostuum partytjies, eerste graad-vang, eerste vlugte, plaaslik en internasionaal, eerste boot reise tot in Mpumalanga, eerste jetski's, ziplines en staptogte, eerste toeriste-saamwees in Taiwan. Vir die meerderheid van my eerstes, was Brandon saam met my.
In 2018, besluit ek (Demi) om vir 2 jaar in Taiwan, Engels, te gaan onderrig. Dit was ongelooflik, maar my hart het baie huis toe verlang. 2019, het Brandon agter my aan gevlieg en my kom vra om te trou. Yay!
Op 19 Januarie 2019, het ons verloof geraak in Sunmoonlake, Taiwan. Dit is die grootste meer daar en het 'n klein eiland genaamd, 'Lalu Island', in die middel, wat die meer verdeel in 'n maan – en 'n son vorm, vandaar die naam. Dit was 'n totale verrassing. Hy het vooraf my ouers gevra vir toestemming, waarby albei hul seëning gegee het. Die dag van die verlowing, was ons op 'n ekskursie op die eiland. Ons was taamlik moeg die aand. My hare was nie mooi nie en my naels nie gedoen nie, maar dit het hom nie gekeer om op sy knieë te gaan nie. Na die spesiale oomblik, het ons die nuus met ons ouers en my grootouers gedeel, terwyl ons luister na 'n buitelander wat 'n bekende Engelse liedjie met sy kitaar serenade het. Dit was vreeslik romanties met 'n gevoel van tevredenheid wat oorheers.
My gunsteling eienskap van Brandon is dat hy heelhartig is en altyd empatie toon. Hy is sterk in sy geloof, het integriteit en bring soveel liefde, lig en vreugde in my lewe.
My gunsteling eienskap van Demi is dat sy avontuurlustig is, en my altyd uit my gemaksone laat spring! Sy is altyd vriendelik, behandel ander met respek en liefde, en is nederig.
Ons het besluit om 'n verlowing fotosessie te doen, omdat ons die foto's wou gebruik het as uitnodiging op ons trou webtuiste.
Ons plan A was om ons foto's by Boulders Beach, tussen die pikkewyne, te hou … maar die Kaapse reënweer het dit nie toegelaat nie. Ek moes 'n Plan B vinnig uitdink, waarby Pinterest verskriklik gehelp het om my visie 'n realiteit te maak. Omdat dit so koud was, wou ons graag gaan vir 'n gemaklike, snoesige "look". Dus, het ons truie, jeans en sokkies gedoen. Ons het 'n plek op AirBnb bespreek, volgens die esteties waarby ek ons agtergrond wou laat lyk. Ons het Starbucks, klein LED kersies asook pizza gekoop as "props", om die sessie meer persoonlikheid te gee. Dit het baie mooier uitgekom as wat ons kon indink!
Ons albei het besluit op my droom venue. (So gelukkig!) My droomtroue behels wit blomme, neutrale kleure en "fairylights". Ons albei wil graag 'n troue hê waar al ons geliefdes lag, dans en opregte liefde en geluk uit hul gesigte uit straal.